ผัวหลอนยา ระแวงเมียปันใจ คว้ามีดฟันคอดับ สำนึกผิดพ้นคุก ขอบวชตลอดชีวิต
ล้อมจับกลางทุ่ง ผัวขี้ยา เสพจนหลอน ระแวงเมียปันใจ คว้ามีดตัดอ้อยฟันคอฉับ ดับต่อหน้าลูกๆ ตำรวจหิ้วสอบยอมรับสารภาพ สำนึกผิดขอชดใช้กรรมในคุก ลั่นพ้นโทษขอบวชอุทิศส่วนกุศลให้ตลอดชีวิตเมื่อเวลา 13.30 น. วันที่ 21 ก.ค.63 พล.ต.ต.พิษณุ อุณหเสรี ผบก.ภ.จ.อุดรธานี พ.ต.อ.สรรธาร อินทรจักร รอง ผบก.ภ.จ.อุดรธานี พ.ต.อ.วรพงษ์ นันทลักษณ์ ผกก.สภ.ประจักษ์ศิลปาคม พ.ต.ท.พัฒน์ศักดิ์ อาณัติอักษร รอง ผกก.สส.ภ.จ.อุดรธานี พ.ต.ท.สมศักดิ์ สุทธรัตน์ สว.สส.สภ.ประจักษ์ศิลปาคม พร้อมด้วยตำรวจสืบสวน ตำรวจป้องกันและปราบปราม ร่วมกันจับกุมและสอบสวนปากคำ นายถาวร กุลาพัง อายุ 42 ปี อยู่บ้านเลขที่ 35 ม.11 บ้านโนนแสวง ต.นาม่วง อ.ประจักษ์ศิลปาคม จ.อุดรธานี ในข้อหา ฆ่าผู้อื่นโดยเจตนา พร้อมของกลางมีดตัดอ้อย ความยาว 60 เซนติเมตร ที่ใช้ฟันต้นคอ น.ส.แสงจันทร์ แก้ววิเศษ อายุ 33 ปี ภรรยาตัวเอง จนเสียชีวิตสืบเนื่องจากช่วงคืนวันที่ 20 ก.ค.ที่ผ่านมา นายถาวร มีอาการประสาทหลอน เนื่องจากติดเหล้า-ยาบ้า ใช้มีดตัดอ้อยฟันคอภรรยาเป็นแผลฉกรรจ์ ต่อหน้าลูกสาวลูกชายและญาติ จนเสียชีวิตคาใต้ถุนบ้าน บริเวณทุ่งนาท้ายหมู่บ้านโนนแสวง ก่อนวิ่งหลบหนีไปในความมืด บริเวณทุ่งนาหลังบ้านเกิดเหตุล่าสุดวันนี้ (21 ก.ค.) เวลา 10.30 ตำรวจสืบสวน สภ.ประจักษ์ศิลปาคม และตำรวจสืบสวน ภ.จ.อุดรธานี ทำการปิดล้อมและเดินเท้าเข้าไปในทุ่งนาที่เชื่อว่า นายถาวร ใช้หลบซ่อน ต่อมาพบตัวขณะนอนอยู่ใต้ต้นไม้กลางทุ่ง ห่างจากที่เกิดเหตุไปทางทิศตะวันตก ราว 1 กิโลเมตร เมื่อผู้ต้องหาเห็นตำรวจ ก็พยายามวิ่งหลบหนีพร้อมกับอาวุธที่ใช้ก่อเหตุ แต่ไม่รอดถูกจับได้ ก่อนคุมตัวมาสอบสวนที่โรงพัก และนำตัวไปทำแผนประกอบคำรับสารภาพในที่เกิดเหตุ โดยมีชาวบ้านและญาติผู้ตาย รวมทั้งญาติผู้ต้อง ประมาณ 50 คน มาดูเหตุการณ์ด้วยความสลดใจจากการสอบสวน นายถาวร ให้การรับสารภาพว่า เป็นคนใช้มีดตัดอ้อยฟันคอภรรยาตัวเอง ที่อยู่กินกันมาถึง 18 ปี เสียชีวิตต่อหน้าลูกๆ พ่อแม่ และญาติพี่น้อง เพราะคิดระแวงไปเองว่าภรรยาปันใจให้ชายอื่น รู้สึกเสียใจหลังก่อเหตุและอยากขอให้ลูกทั้ง 2 ให้อภัยตนเอง เนื่องจากตนติดเหล้าและยาบ้าอย่างหนักมานานนับ 10 ปี จนระยะหลังประมาณ 1 สัปดาห์ มีอาการหลอนหวาดระแวงไปทุกเรื่อง แต่เวลาไม่เมายาและเหล้าก็ไม่มีอาการ และขอชดใช้กรรมในคุก เมื่อพ้นโทษออกมาจะขอบวชอุทิศบุญส่วนกุศลให้ภรรยาตลอดชีวิตจากการสอบสวน นางสำลี สาธุการ อายุ 65 ปี แม่นายถาวร ในฐานะพยาน ให้การว่า ก่อเกิดเหตุประมาณ 1 สัปดาห์ สังเกตเห็นลูกชายมีอาการผิดปกติหรือมีอาการหลอน เมื่อเห็นรถวิ่งผ่านมาจะวิ่งหนีหลบซ่อนตัวอยู่ในป่าข้างทางทุกครั้ง และชอบพกมีดพร้าที่ใช้ก่อเหตุติดตัวและลับให้คมอยู่เป็นประจำ เมื่อถามว่าทำไมลับคมมีด ก็ตอบกลับมาว่า จะมีคนมาฆ่าและทำร้าย จึงบอกว่าจะพาไปหาหมอรักษาอาการทางประสาท แต่ลูกชายไม่ยอมไป และไม่กล้าควบคุมตัว เพราะกลัวจะถูกทำร้าย ตนเชื่อว่าเกิดมาจากอาการเมาเหล้าและติดยาบ้าช่วงค่ำวานนี้ตนซื้อบะหมี่กึ่งสำเร็จรูปมาให้ลูกชายกิน พร้อมกับพูดกล่อมให้ไปหาหมอรักษาอาการทางประสาทในวันพรุ่งนี้ เพราะมีอาการหนักขึ้นทุกวัน ซึ่งหลานชายได้ขอนำมีดไปเก็บ แต่ลูกชายไม่ยอมให้เอาไป เพราะกลัวจะมีคนมาฆ่า ขณะที่ลูกสะใภ้เดินผ่านมาด้านหลังลูกชาย ที่นั่งกินบะหมี่อยู่ที่โต๊ะใต้ถุนบ้านได้เพียงไม่กี่คำ ได้คว้ามีดพร้าที่วางอยู่บนโต๊ะฟันที่ท้ายทอยของลูกสะใภ้จนล้มลงเสียชีวิต ต่อหน้าลูกๆ และพ่อแม่ ก่อนวิ่งหลบหนีไปในทุ่งนา ตนรู้สึกเสียใจกับเหตุการณ์ที่เกิดขึ้น หัวอกผู้เป็นแม่ยังไงก็รักลูก จะชั่วดีก็ลูก ส่วนความผิดก็ว่ากันไปตามกฎหมาย และอยากให้ลูกกลับเนื้อกลับตัวรักษาอาการขณะอยู่ในคุก เมื่อพ้นโทษออกมาก็อยากให้บวช ส่วนหลาน 2 คน ตนในฐานะเป็นย่าก็จะดูแลต่อไปด้าน พล.ต.ต.พิษณุ อุณหเสรี ผบก.ภ.จ.อุดรธานี กล่าวว่า จากการสอบสวนผู้ต้องหาและพยาน คาดว่าสามเหตุมาจากการเมาสุราและเสพยาบ้า จนประสาทหลอน คิดไปเองว่าภรรยานอกใจไปมีชู้ จึงใช้อาวุธมีดพร้าฟันไปที่ต้นคอภรรยา 1 ครั้ง จนเสียชีวิต จากนั้นหลบหนีไปในทุ่งนาพร้อมอาวุธที่ใช้ก่อเหตุ ก่อนจะถูกจับกุมได้ดังกล่าว ซึ่งผู้ต้องหาหลังจากสร่างเมาก็ได้สำนึกผิด จุดธูปขอขมาบริเวณที่ภรรยาเสียชีวิต หลังจากทำแผนประกอบคำรับสารภาพเสร็จสิ้น เจ้าหน้าที่ตำรวจได้ควบคุมตัวส่งดำเนินคดีตามกฎหมายต่อไป
ล้อมจับกลางทุ่ง ผัวขี้ยา เสพจนหลอน ระแวงเมียปันใจ คว้ามีดตัดอ้อยฟันคอฉับ ดับต่อหน้าลูกๆ ตำรวจหิ้วสอบยอมรับสารภาพ สำนึกผิดขอชดใช้กรรมในคุก ลั่นพ้นโทษขอบวชอุทิศส่วนกุศลให้ตลอดชีวิต 
ผัวฟันคอเมีย,ผัวฆ่าเมีย,ผัวหลอนยา,เมียถูกผัวฆ่า,ฟันคอเมีย,อุดรธานี,ข่าวทั่วไป